પાલડીમાં રાતોરાત લાલ ચોકડીઓ કોણે લગાવી?\nપાલડીની એક સોસાયટીની દિવાલ પર ચિતરવામાં આવેલી લાલ ચોકડી

જે ઇમારતોમાં લાલ ચોકડી ચિતરવામાં આવી હતી તેમાં મુસ્લિમ સમાજના લોકો જ રહે છે. એ માટે પોલીસે સ્થાનિકોને કારણ પણ આપ્યું છે, પણ એ કારણ રહીશોના ગળે ઊતરતું નથી.

પોલીસ કમિશનર એ.કે. સિંઘે બીબીસી ગુજરાતી સાથે વાત કરતાં કહ્યું હતું. ''આ લાલ ચોકડીઓ મ્યુનિસિપલ કોર્પોરેશનના કર્મચારીઓએ બનાવી હતી.

કચરો લેવા માટે કોર્પોરેશનનાં વાહનોએ ક્યાં ઉભા રહેવું એ સમજાવવાના હેતુસર આ નિશાનીઓ કરવામાં આવી હતી.''

એ.કે. સિંઘે ઉમેર્યું હતું કે ''આવી લાલ ચોકડીઓ માત્ર લઘુમતી કોમની સોસાયટીઓની દિવાલો પર જ નહીં, અન્ય સોસાયટીઓની દિવાલો પર પણ કરવામાં આવી હતી.''

લાલ ચોકડીઓ પર ચૂનો લગાવી દેવાયો

આ પ્રકારનાં ઉશ્કેરણીજનક પોસ્ટર્સ પણ જોવા મળ્યાં હતાં

એટલું જ નહીં,  અહીં જે લાલ ચોકડી બનાવવામાં આવી હતી, તેનાપર સફેદ ચૂનો લગાવીને હવે તે છુપાવી દેવામાં આવી છે. 

સફેદ રંગથી લાલ ચોકડીઓ છુપાવી દેવાથી વાત પૂરી નથી થતી, કારણ કે આ ઘટનાથી સ્થાનિક લોકો વિચલિત થઈ ગયા છે. 

લાલ ચોકડીનો ડર

સાહિલ સોસાયટીના દરવાજા પરની લાલ ચોકડી

આ વિસ્તારના ડિલાઇટ ફ્લેટ્સમાં લાલ ચોકડી કરવામાં આવી છે. ડિલાઈટ ફ્લેટ્સમાં રહેતા ઉવેશ સરેશવાલા કહ્યું હતું, ''ક્રોસ અને એ પણ લાલ કલરનો. તેથી બધાને ડર લાગે તે સ્વાભાવિક છે.

લાલ ક્રોસનો મતલબ અટૅક એવો થાય છે. અમને એ ડર લાગી રહ્યો છે. અમે કોના નિશાન પર છીએ?''

સરેશવાલાએ ઉમેર્યું હતું, ''જોકે, અમે આ ઘટનાથી ભયભીત થવા ઈચ્છતા ન હતાં. અમને ક્રોસ વિશે જાણકારી મળી કે તરત જ અમે પોલીસને પત્ર લખીને મદદ માગી હતી.''

પોલીસ કરશે તપાસ

એક અન્ય સોસાયટીની દિવાલ પર ચિતરવામાં આવેલી લાલ ચોકડી

તેમણે કહ્યું હતું, ''પોલીસે અમારા પત્રની નોંધ તરત જ લીધી અને અહીં આવીને અમને મળી એ વાતનો અમને આનંદ છે. 

આ ઘટનાની સઘન તપાસનું આશ્વાસન પણ પોલીસે આપ્યું છે.''

સ્થાનિક લોકો ભયભીત

એક સોસાયટીના દરવાજા પર ચિતરવામાં આવેલી લાલ ચોકડી

પાલડીની અમન કૉલોનીના બંગલો નંબર ત્રણમાં રહેતા મુબીન લાકડીયાએ જણાવ્યું હતું આ લાલ ચોકડી રાત્રે બનાવવામાં આવી હતી. તેથી મૂંઝવણ થઈ રહી છે.

તેમણે કહ્યું હતું, ''લાલ ચોકડી પાછળ કોનો હાથ છે એ ખબર નથી, પરંતુ આ ઘટના પછી અમને ડર જરૂર લાગે છે. અમારા બાળકો અને ઘરની મહિલાઓ હવે બેધડક બહાર નહીં નીકળી શકે.''

પાલડીની એલીટ કૉલોનીના ચોકીદારે જણાવ્યું હતું, ''લાલ ચોકડીનું નિશાન જોઈને બધાને નવાઈ લાગી હતી....\n\ntl;dr:
અમદાવાદના પાલડી વિસ્તારની કેટલીક ઈમારતો પર કથિત રીતે અમદાવાદ મ્યુનિસિપલ કૉર્પોરેશન (AMC) દ્વારા રાતોરાત લાલ ચોકડી ચિતરવામાં આવી હતી.